Програм јавне расправе о

НАЦРТУ AКЦИОНОГ ПЛАНА ЗА ПРАЋЕЊЕ СПРОВОЂЕЊА СТРАТЕГИЈЕ РАЗВОЈА СИСТЕМА ЈАВНОГ ИНФОРМИСАЊА У РЕПУБЛИЦИ СРБИЈИ ЗА ПЕРИОД 2020-2025. ГОДИНА, У ПЕРИОДУ 2024-2025. ГОДИНА

1. У поступку припреме Нацрта aкционог плана за праћење спровођења Стратегије развоја система јавног информисања у Републици Србији за период 2020-2025. година, у периоду 2024-2025. година (у даљем тексту: Нацрт акционог плана), Министарство информисања и телекомуникација спроводи јавну расправу о наведеном документу јавне политике који је саставни део овог програма.
2. Јавна расправа о Нацрту акционог плана спровешће се у периоду од 12. јуна до 2. јула 2024. године.
3. Учесници у јавној расправи су представници државних органа, јавних служби, привредних субјеката, синдиката, удружења послодаваца, организација цивилног друштва, академске заједнице, медија и други заинтересовани учесници.
4. Текст Нацрта акционог плана биће постављен на интернет страници Министарства за информисање и телекомуникације [www.mit.gov.rs](http://www.mit.gov.rs) и на Порталу „е-Консултације”.
5. Иницијативе, предлози, сугестије и коментари достављају се Министарству информисања и телекомуникација, путем адресе електронскe поште, најкасније до 2. јула 2024. године на адресу [maja.milenkovic@mit.gov.rs](mailto:maja.milenkovic@mit.gov.rs), или писаним путем на адресу: Министарство информисања и телекомуникација, Немањина 22-26, 11000 Београд.
6. У току јавне расправе биће организован округли сто путем видео конференцијске везе у Београду који ће се одржати 24. јуна 2024. годи, у организацији Министарства информисања и телекомуникација, са почетком у 11 часова.
7. По окончању јавне расправе, Министарство информисања и телекомуникација сачиниће извештај о спроведеној јавној расправи, који ће објавити на интернет адреси [www.mit.gov.rs](http://www.mit.gov.rs) и на Порталу „еКонсултације”, најкасније у року од 15 дана од дана окончања јавне расправе.